Tanum bokhandel

Tanum var en norsk bokhandel, etterhvert en bokhandelkjede i Oslo og omegn. Kjeden ble nedlagt i 2020, da butikkene ble solgt til Ark og Norli-kjedene.Pressemelding: Cappelen Damm selger Tanum-butikker til Norli og Ark; 26.2.2020  Etter nedleggelsen av butikkene ble navnet bevart i nettbokhandelen tanum.no. Nettbokhandelen tanum.no ble lagt ned i 2021.Kroken på døra for tanum.no; bok365.no, 18.10.2021

 Historie 
Tanum Bokhandel ble etablert av Johan Grundt Tanum i 1928, da han overtok Aschehougs bokhandel i Karl Johans gate 43. Aschehougs bokhandel var opprettet i 1832 av Johan F. Dahl, overtatt av Aschehoug i 1872 og flyttet til Karl Johans gate i 1880.Knut A. Lie. Bokhandel i en verden som var : et liv på Karl Johan : glimt fra Tanums, Karl Johans og norsk fag- og forskningsbokhandels historie. Eget forlag, 2009. ISBN 9788299803007 Tanum etablerte i 1933 også Johan Grundt Tanum forlag. Forlaget fusjonerte til Tanum-Norli i 1976, og ble overtatt av Aschehoug i 1982. 

I 1964 ble Cammermeyers boghandel, der Johan Grundt Tanums far Sigurd Pedersen hadde vært medeier, fusjonert inn i Tanum bokhandel. Ingar Tanum gikk inn i firmaet i 1956. Han tok initiativ til etableringen av Sentral Bokhandel A/S, senere omdøpt til Libris, og til bokbransjestudiet i Bø. Anne Carine Tanum tok over som 4. generasjon bokhandler i 1991. I 1994 gikk Tanum ut av Libris-kjeden. Anne Carine Tanum var en av initiativtakerne til bokhandlerkjeden Nexus Bokforum AS, en sammenslutning Tanum var tilsluttet frem til 1999. Anne Carine Tanum var formann i Den norske Bokhandlerforening fra våren 1994 til våren 1996.

I 2006 ble Tanum solgt til forlaget Damm – et selskap i den danske mediastiftelsen Egmont. I 2007 fusjonerte Damm og det Bonnier-eide Cappelen. Tanum ble da 100% eid av Cappelen Damm Holding AS. Holdingselskapet eies 50/50 av Bonnier og Egmont. I 2021 overtok Egmont 100% av eierandelen.

Merkenavnet Tanum eies av forlagskonsernet Cappelen Damm.

 Referanser 

 Eksterne lenker 
 tanum.no

Kategori:Norske bokhandler
Kategori:Næringsliv i Oslo
Kategori:Kultur i Oslo
Kategori:Selskaper etablert i 1832
Kategori:Kunst og kultur i 1832
Kategori:1832 i Norge